
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par zemes vienību piederību vai piekritību valstij Rīgas valstspilsētā un to nostiprināšanu zemesgrāmatā uz valsts vārda Finanšu ministrijas personā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Zemes pārvaldības likuma 17. panta sestā daļa.
Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 2. pants, 8.panta sestā daļa.
1.2. Mērķis
Mērķa apraksts
Projekts paredz no rezerves zemes fondā iekļautajām zemes vienībām izslēgt un saglabāt valsts īpašumā Finanšu ministrijas personā sešas zemes vienības Rīgas valstspilsētā, kas nepieciešamas valsts pārvaldes funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Zemes pārvaldības likuma 17.panta sesto daļu, rezerves zemes fondā ieskaitītās un īpašuma tiesību atjaunošanai neizmantotās zemes vienības, par kurām pašvaldības un ministrijas  izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Tomēr līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Ministru kabinets 13.09.2023. ir izdevis rīkojumu Nr.595 “Par zemes reformas pabeigšanu Rīgas valstspilsētā” https://likumi.lv/ta/id/345486-par-zemes-reformas-pabeigsanu-rigas-valstspilseta.
Ministru kabinetam, izdodot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi attiecīgajā administratīvajā teritorijā zemes reformas ietvaros ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.
Izpildot Ministru kabineta komitejas 2018.gada 11.jūnija sēdē (prot. Nr.21 2.# 2.p.) doto uzdevumu, Tieslietu ministrija izstrādāja Ministru kabineta noteikumu projektu “Grozījums Ministru kabineta 2016.gada 29.marta noteikumos Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību””. Ņemot vērā to, ka par projektu tika saņemti iebildumi, Tieslietu ministrija organizēja starpinstitūciju sanāksmi, kurā institūcijas vienojās, ka finanšu, administratīvo un laika resursu taupības nolūkos nav lietderīgi noskaidrot zemes vienību piederību uz 1940.gada 21.jūliju (arhīva izziņa); grozījumi noteikumos nav nepieciešami; turpmāk Ministru kabineta rīkojumu projektu sākotnējās ietekmes novērtējumu ziņojumos (anotācijās) nav nepieciešams norādīt konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 2.pantu vai 4.1 panta pirmās daļas attiecīgu apakšpunktu.
Ņemot vērā minēto, Finanšu ministrija ir sagatavojusi Ministru kabineta rīkojuma projektu „Par zemes vienību piederību vai piekritību valstij Rīgas valstspilsētā un to nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta  minētās zemes vienības Rīgas valstspilsētā saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā, ņemot vērā to, ka tās piekrīt valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās" 2. pantu un par tām nepastāv strīds ar citām ministrijām un pašvaldību.
Problēmas un risinājumi
Problēmas apraksts
Rīkojuma projekta pielikumā iekļauto zemes vienību raksturojums:
1. Zemes vienība (zemes vienības kadastra apzīmējums 01000152038) 0,0936 ha platībā, kas ietilpst nekustamā īpašuma (nekustamā īpašuma kadastra Nr. 01000152038) bez adreses, Rīgā, sastāvā.
Nekustamā īpašuma valsts kadastra informācijas sistēmā (turpmāk – NĪVKIS) nekustamajam īpašumam (nekustamā īpašuma kadastra Nr. 01000152038) noteiktas šādas kadastrālās vērtības:
1) 23.12.2025. fiskālā kadastrālā vērtība 20615 euro apmērā;
2) 01.01.2025. universālā kadastrālā vērtība 17222 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000152038) lietošanas mērķis ir pārējo sabiedriskās nozīmes objektu apbūve, kods - 0908; zemes vienības lietošanas veids – pārējās zemes platība – 0,0936 ha, statuss –  rezerves zemes fonds. 
Atbilstoši NĪVKIS datiem zemes vienībai (zemes vienības kadastra apzīmējums 01000152038) reģistrēti šādi apgrūtinājumi:
ekspluatācijas aizsargjoslas teritorija gar pašteces kanalizācijas vadu – 0,0015 ha;
vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,0936 ha;
ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0008 ha;
navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0936 ha;
ekspluatācijas aizsargjoslas teritorija gar elektrisko tīklu kabeļu līniju – 0,0077 ha;
ekspluatācijas aizsargjoslas teritorija ap ūdens vadu, kas atrodas dziļāk par 2 metriem – 0,0131 ha;
ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0066 ha;
vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,0936 ha.
Zemes vienība ir neapbūvēta.
Zemes vienība ar kadastra apzīmējumu 01000152038 nodrošina iespēju saglabāt un attīstīt kultūrvēsturisko vidi, kas saistīta ar Latvijas Nacionālā vēstures muzeja filiāli Dauderi – Zāģeru ielā 7, Rīgā (turpmāk - LNVM Dauderi), kas atrodas uz blakus esošās – piegulošās zemes vienības.  Dauderu nams ir vairāk nekā 120 gadus sena arhitektūras un vēstures liecība, kas atspoguļo Latvijas 20. gadsimta vēsturiskos pagriezienus un ir nozīmīgs sabiedrības izglītošanas un kultūras mantojuma saglabāšanas centrs.
Aplūkojot NĪVKIS datus, secināms, ka zemes vienība ar kadastra apzīmējumu 0100 015 2038 faktiski nodrošina vienīgo piekļuvi teritorijai, kurā atrodas LNVM “Dauderi”, tādēļ tās saglabāšana valsts īpašumā ir būtiska muzeja nepārtrauktas darbības un tā uzturēšanas nodrošināšanai. Šī zemes vienība ir nozīmīga gan muzeja apmeklētāju ērtībai un drošībai, gan arī tā attīstības vajadzībām, jo nodrošina iespēju veidot sakārtotu un publiski pieejamu ārtelpu, kas piemērota kultūras pasākumu, izglītojošu norisu un sabiedrības iesaistes aktivitāšu rīkošanai.
Valsts interesēs ir nodrošināt kultūras mantojuma pieejamību un saglabāšanu, kā arī veicināt reģionālo attīstību kultūrvides jomā. LNVM Dauderi ir vieta, kur tiek organizēti regulāri pasākumi, lekcijas, meistarklases un izstādes, kas stiprina vietējās kopienas piederības sajūtu un veicina kultūras tūrismu. Lai šīs funkcijas varētu pilnvērtīgi īstenot, nepieciešama atbilstoša teritorija, kas nodrošina gan piekļuvi, gan kultūrvēsturiskās vides integritāti.
Ievērojot iepriekšminēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000152038) 0,0936 ha platībā, bez adreses, Rīgā, un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētā zemes vienība piekrīt valstij.

2. Zemes vienība (zemes vienības kadastra apzīmējums 01000400139) 0,0323 ha platībā, kas ietilpst nekustamā īpašuma (nekustamā īpašuma kadastra Nr.01000400150) bez adreses, Rīgā, sastāvā.
NĪVKIS nekustamajam īpašumam (nekustamā īpašuma kadastra Nr. 01000400150) uz 04.04.2025. noteiktas šādas kadastrālās vērtības:
1) fiskālā kadastrālā vērtība 317 euro apmērā;
2) universālā kadastrālā vērtība 336 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000400139) lietošanas mērķis ir publiskās apbūves teritorija, kods - P; zemes vienības lietošanas veids –pārējās zemes platība – 0,0323 ha, statuss – rezerves zemes fonds.
Atbilstoši NĪVKIS datiem zemes vienībai (zemes vienības kadastra apzīmējums . 01000400139) reģistrēti šādi apgrūtinājumi:
-  ekspluatācijas aizsargjoslas teritorija gar elektrisko tīklu kabeļu līniju – 0,0015 ha;
-   valsts nozīmes pilsētbūvniecības piemineklis – 0,0323 ha;
-   individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā – 0,0323 ha;
-   navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0323 ha.
Uz zemes vienības atrodas daļa no zemesgrāmatā nereģistrētas valsts akciju sabiedrības “Valsts nekustamie īpašumi” tiesiskajā valdījumā esošas inženierbūves -" Asfalta segums, bruģakmens ietves" ar kadastra apzīmējumu 01000400155016, kas ietilpst piegulošā nekustamā īpašuma (nekustamā īpašuma kadastra Nr.01000400155) sastāvā.
Likuma “Par nekustamā īpašuma ierakstīšanu zemesgrāmatās” 19. pantā noteikts, ka zemesgrāmatā kā patstāvīgi īpašuma objekti nav ierakstāmas žogi, kā arī lineāras inženierbūves, izņemot transporta būves. 

Zemes vienība ar kadastra apzīmējumu 01000400139 saglabājama valsts funkciju īstenošanai, jo tā veido piekļuvi specializētajam transportam nekustamajam īpašumam Abrenes ielā 10 (kadastra Nr. 01000400155) – Tiesu namam, kur tiek īstenotas tiesu sistēmas pamatfunkcijas un tai ir izšķiroša nozīme kritiskās infrastruktūras nodrošināšanā. Piekļuves nodrošināšana ir būtiska, lai nodrošinātu tiesu varas darbību un valsts drošību, ņemot vērā, ka līdz ar zemes vienības (zemes vienības kadastra apzīmējums 01000400139) saglabāšanu valsts īpašumā valsts  īsteno konvojēšanas funkciju, kas ir neatņemama kriminālprocesa sastāvdaļa.
Ņemot vērā visu minēto, zemes vienība kvalificējama kā kritiskās infrastruktūras elements, kas nodrošina piekļuvi drošībai un tiesiskumam būtiskiem objektiem. Tāpēc tās saglabāšana garantētu tiesu varas darbības nepārtrauktību un valsts drošības funkcionēšanu, tajā skaitā kriminālprocesu izpildi un personu drošību.
Ievērojot iepriekš minēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000400139) 0,0323 ha platībā, un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētā zemes vienība piekrīt valstij.

3. Zemes vienība (zemes vienības kadastra apzīmējums 01000800553) 0,0755 ha platībā, kas ietilpst nekustamā īpašuma (nekustamā īpašuma kadastra Nr. 01000800689) bez adreses, Rīgā, sastāvā.
NĪVKIS nekustamajam īpašumam (nekustamā īpašuma kadastra Nr. 01000800689) noteiktas šādas kadastrālās vērtības:
1) uz23.12.2025. fiskālā kadastrālā vērtība 717 euro apmērā;
2) uz 18.08.2025. universālā kadastrālā vērtība 785 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000800553) lietošanas mērķis ir jauktas centra apbūves teritorija, kods - JC; zemes vienības lietošanas veids – zemes zem ceļiem platība – 0,0755 ha, statuss –  rezerves zemes fonds.
Atbilstoši NĪVKIS datiem zemes vienībai (zemes vienības kadastra apzīmējums . 01000800553) reģistrēti šādi apgrūtinājumi:
-  ekspluatācijas aizsargjoslas teritorija gar elektrisko tīklu kabeļu līniju – 0,0012 ha;
-   Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0072 ha;
-   Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0072 ha;
-   navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0755 ha;
- ekspluatācijas aizsargjoslas teritorija gar stratēģiskas (valsts) nozīmes un reģionālas nozīmes dzelzceļa infrastruktūrā ietilpstošajiem sliežu ceļiem pilsētās un ciemos, izņemot tiem piegulošos vai ar tiem saistītos staciju sliežu ceļus, speciālās nozīmes sliežu ceļus, pievedceļus un strupceļus – 0,0072 ha.
Zemes vienība ir neapbūvēta.
Ņemot vērā, ka zemes vienība ar kadastra apzīmējumu 0100 080 0553 piegul nekustamajam īpašumam Skandu ielā 14, Rīgā, kur atrodas Latvijas Nacionālā arhīva novietne, tā ir būtiska valsts funkciju nodrošināšanai. Saskaņā ar konceptuālo ziņojumu “Par Latvijas Nacionālā arhīva ēku kritisko stāvokli un turpmāko rīcību”, kas akceptēts ar  Ministru kabineta 2020.gada 4.decembra rīkojumu Nr. 737 “Par konceptuālo ziņojumu "Par Latvijas Nacionālā arhīva ēku kritisko stāvokli un turpmāko rīcību”   (turpmāk – Koncepcija), šajā vietā plānots izveidot Rīgas un Zemgales reģiona centru, kā arī turpmākajos gados uzbūvēt jaunbūvi ar papildu glabātavu platībām. Lai nodrošinātu pilnvērtīgu nekustamā īpašuma Skandu ielā 14 izmantošanu, Koncepcijā ir uzsvērta nepieciešamība pārņemt zemes vienību ar kadastra apzīmējumu 0100 080 0553 bez atlīdzības valsts īpašumā Finanšu ministrijas valdījumā. Šī zemes vienība ir nepieciešama, jo tā nodrošina piekļuvi Nīcas ielai, kur iespējams izveidot evakuācijas izeju, kas ir svarīga drošības prasību ievērošanai. Tāpat zemes vienība ļauj palielināt jaunbūves apjomu, nodrošinot Latvijas Nacionālā arhīva vajadzībām nepieciešamo glabātavu kapacitāti, kā arī dod iespēju pilnvērtīgi izmantot teritoriju, paplašinot zaļo zonu un uzlabojot teritorijas funkcionalitāti atbilstoši ilgtspējīgas attīstības principiem.
Ņemot vērā minēto, zemes vienības saglabāšana un pārņemšana valsts īpašumā ir būtiska, lai nodrošinātu Latvijas Nacionālā arhīva darbības nepārtrauktību, attīstību un valsts funkciju izpildi ilgtermiņā.
Ievērojot iepriekš minēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000800553) 0,0755 ha platībā, un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētā zemes vienība piekrīt valstij.

4. Zemes vienība (zemes vienības kadastra apzīmējums 01000510153) – Zaķusalas krastmala 41, Rīgā, 0,6104 ha platībā, kas ietilpst nekustamā īpašuma (nekustamā īpašuma kadastra Nr. 01000510156) sastāvā.
NĪVKIS nekustamajam īpašumam (nekustamā īpašuma kadastra Nr.01000510156) noteiktas šādas kadastrālās vērtības:
1) uz 23.12.2025. fiskālā kadastrālā vērtība 104627 euro apmērā;
2) uz 01.01.2025. universālā kadastrālā vērtība 126963 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000510153) lietošanas mērķis ir noliktavu apbūve, kods - 1002; zemes vienības lietošanas veidi noteikti  – zemes zem ēkām platība – 0,0374 ha un pārējās zemes platība – 0,5730 ha, statuss –  rezerves zemes fonds.
Atbilstoši NĪVKIS datiem zemes vienībai (zemes vienības kadastra apzīmējums. 01000510153) reģistrēti šādi apgrūtinājumi:
-         ekspluatācijas aizsargjoslas teritorija ap ūdens vadu, kas atrodas dziļāk par 2 metriem – 0,0406 ha;
-         navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,6104 ha;
-         individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā – 0,6104 ha.
Uz zemes vienības atrodas  būve - noliktava ar kadastra apzīmējumu 0100 051 0001 003, kuras tiesiskais valdītājs ir Finanšu ministrija, bet lietotājs – VSIA “Latvijas Sabiedriskais medijs” (Latvijas Televīzijas vajadzībām), nodrošinot valsts mediju infrastruktūras darbību, tai skaitā tehnisko resursu glabāšanu un uzturēšanu.
Ievērojot iepriekš minēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000510153) 0, 6104 ha platībā, Zaķusalas krastmalā 41, Rīgā, un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētā zemes vienība piekrīt valstij.

5.  Zemes vienība (zemes vienības kadastra apzīmējums 0100 057 0233) 0,0460 ha platībā, kas ietilpst nekustamā īpašuma (nekustamā īpašuma kadastra Nr. 0100 057 0242) bez adreses, Rīgā, sastāvā.
NĪVKIS nekustamajam īpašumam (nekustamā īpašuma kadastra Nr. 01000570242) noteiktas šādas kadastrālās vērtības:
1) 23.12.2025. fiskālā kadastrālā vērtība 253 euro apmērā;
2) 01.01.2025. universālā kadastrālā vērtība 478 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000570233) ir noteikti šādi lietošanas mērķi:
zeme dzelzceļa infrastruktūras zemes nodalījuma joslā un ceļu zemes nodalījuma joslā, kods - 1101; 0,0013 ha platībā, zemes vienības lietošanas veids – zemes zem ceļiem platība:– 0,0013 ha;
dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods – 0501; 0,0447 ha platībā, zemes vienības lietošanas veids – zemes zem ceļiem platība:– 0,0447 ha.
Zemes vienības (zemes vienības kadastra apzīmējums 0100 057 0233) statuss –  rezerves zemes fonds. 
Atbilstoši NĪVKIS datiem zemes vienībai (zemes vienības kadastra apzīmējums 0100 057 0233) reģistrēti šādi apgrūtinājumi:
būvniecības ierobežojumu teritorija, kas noteikta teritorijas attīstības plānošanas dokumentā– 0,0460 ha;
dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0012 ha;
ekspluatācijas aizsargjoslas teritorija ap ūdensvadu, kas atrodas dziļāk par 2 metriem – 0,0021 ha;
reģiona nozīmes pilsētbūvniecības piemineklis – 0,0460 ha;
navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0460 ha;
ekspluatācijas aizsargjoslas teritorija gar elektrisko tīklu kabeļu līniju – 0,0011 ha;
pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0012 ha;
ekspluatācijas aizsargjoslas teritorija gar ielu vai ceļu - sarkanā līnija – 0,0012 ha;
vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,0460 ha.
Uz zemes vienības atrodas zemesgrāmatā nereģistrēta būve (būves kadastra apzīmējums 01000570233001) – žogs ar ieejas vārtiem, kas kalpo Finanšu ministrijas valdījumā un valsts akciju sabiedrības "Valsts nekustamie īpašumi" pārvaldīšanā esošā ēku (būvju) nekustamā īpašuma Eduarda Smiļģa ielā 37, Rīgā (kadastra Nr. 0100 557 0047) vajadzībām. Saskaņā ar NĪVKIS datiem kā būves (būves kadastra apzīmējums 01000570233001) – žoga ar ieejas vārtiem lietotājs norādīta Finanšu ministrija.
Būve (žogs ar ieejas vārtiem) ir reģistrēta NĪVKIS  uz būves deklarācijas pamata, ko veica Rīgas valstpilsētas pašvaldība. Būve ir vēsturiski izbūvēta un nav tikusi nodota ekspluatācijā kā patstāvīgs nekustamā īpašuma objekts un nav reģistrēta zemesgrāmatā.
Likuma “Par nekustamā īpašuma ierakstīšanu zemesgrāmatās” 19. pantā noteikts, ka zemesgrāmatā kā patstāvīgi īpašuma objekti nav ierakstāmas žogi, kā arī lineāras inženierbūves, izņemot transporta būves. Minētā būve pēc rīkojuma pieņemšanas vienlaicīgi ar zemi tiks pārņemta Finanšu ministrijas valdījumā kā  inženierbūve, kas ir kadastrāli reģistrēta un funkcionāli saistīta ar muzeja teritoriju, nodrošinot tās uzturēšanu un apsaimniekošanu.

Atbilstoši NĪVKIS datiem vēl uz zemes vienības atrodas daļa no būves (būves kadastra apzīmējums 01000570066001), kas ietilpst Latvijas Teātra darbinieku savienībai piederošā nekustamā īpašuma (nekustamā īpašuma kadastra Nr. 01005570001) - Talsu ielā 1, Rīgā sastāvā. Pēc rīkojuma projekta pieņemšanas apbūves īpašnieks ar zemes īpašnieku atradīsies zemes likumiskās lietošanas tiesiskajās attiecībās, attiecīgi apbūves īpašniekam būs pienākums maksāt zemes likumiskās lietošanas maksu, kā arī segt maksāšanas paziņojuma izmaksas.
Saskaņā ar Nacionālā kultūras mantojuma pārvaldes 28.11.2024. vēstulē Nr.14.1-03/6366 norādīto, ēka Rīgā, Eduarda Smiļģa ielā 37 (kadastra apzīmējums 0100 057 0063 001; turpmāk - Ēka) ir valsts nozīmes arhitektūras piemineklis “Dzīvojamā ēka, tagad muzejs” (valsts aizsardzības Nr. 8107) un valsts nozīmes vēsturiska notikuma vieta “Režisora E.Smiļģa dzīves vieta (muzejs)” (valsts aizsardzības Nr. 84), tā atrodas reģiona nozīmes pilsētbūvniecības pieminekļa “Pārdaugavas apbūves fragments” (valsts aizsardzības Nr. 7443) teritorijā. Minētajā vēstulē Nacionālā kultūras mantojuma pārvalde informē, ka ēkas eksterjers, tās tuvākā apkārtne un galvenie ieejas vārti arhitekta Ernesta Štālberga mērķtiecīgā iecerē viennozīmīgi veidoti kā vienots arhitektonisks ansamblis.
Rīgas valstspilsētas pašvaldības Īpašuma departaments 07.01.2025. vēstulē Nr.DI-25-25-nd un atkārtoti 27.03.2025. vēstulē Nr.DI-25-600-nd norāda, ka pamatojoties uz tās rīcībā esošo Rīgas valstspilsētas pašvaldības Pilsētas attīstības departamenta (turpmāk – Pilsētas attīstības departaments) 25.11.2024. vēstuli Nr.DA-24-32488-nd, un Nacionālā kultūras mantojuma pārvaldes (turpmāk – Pārvalde) 28.11.2024. vēstuli Nr. 14.1-03/6366 (reģistrēta 29.11.2024. ar Nr. DI-24-2189-sd), secināms, ka vārti un žogs, kas atrodas gar Eduarda Smiļģa un Talsu ielām, Rīgā, uz zemes vienības ar kadastra apzīmējumu 0100 057 0233, viennozīmīgi ir uzskatāmi par vienotu arhitektonisku ansambli kopā ar muzeja ēku Eduarda Smiļģa ielā 37, Rīgā (kadastra apzīmējums 0100 057 0063 001), vienlaikus norādot, ka tikai visa žoga kompleksa ar vārtiem apsaimniekošana un uzturēšana vienotā atbildībā var reprezentēt sabiedrībai svarīgu, vienotu muzeja ēkas ar lietojuma teritoriju, vārtiem un žogu, kas atrodas gar Eduarda Smiļģa un Talsu ielām, Rīgā, uz zemes vienības ar kadastra apzīmējumu 0100 057 0233, kultūrvēsturisko vērtību. Minētajās vēstulēs Rīgas valstspilsētas pašvaldības Īpašuma departaments uztur viedokli par rezerves zemes fondā iekļautās zemes vienības ar kadastra apzīmējumu 01000570233 piekritību valstij un lūdz pēc iespējas ātrāk virzīt attiecīgu Ministru kabineta rīkojumu.
Latvijas Kultūras akadēmija, kura apsaimnieko un lieto nekustamos īpašumus (nekustamo īpašumu kadastra Nr. 01000570064 un Nr. 01005570047) – attiecīgi Eduarda Smiļģa ielā 37, Rīgā un Eduarda Smiļģa ielā 39, Rīgā, 28.02.2025. vēstulē Nr.1.0.-3.2/3 lūdz valsts akciju sabiedrību “Valsts nekustamie īpašumi” veikt nepieciešamās darbības, lai nekustamo īpašumu, kurš dabā iekļaujas Eduarda Smiļģa teātra muzeja kompleksā (turpmāk – Muzejs), proti, rezerves zemes fondā esošo zemes vienību ar kadastra apzīmējumu 0100 057 0233 (platībā 0,0460 ha), uz kuras atrodas inženiertehniskās būves žogs un ieejas vārti (būves kadastra apzīmējums 01000570233001), pārņemtu valsts pārziņā un nodrošinātu valsts nozīmes arhitektūras pieminekļa “Dzīvojamā ēka, tagad muzejs” (valsts aizsardzības Nr. 8107) sastāva pienācīgu saglabāšanu. Minētajā vēstulē Latvijas Kultūras akadēmija norāda, ka situācijā, kad nav nostiprinātas īpašuma tiesības vai nav nodots apsaimniekošanā vai lietošanā viss Muzeja komplekss Eduarda Smiļģa iela 37/39, Rīgā, tai skaitā ieejas vārti un žogs, Latvijas Kultūras akadēmija ir ierobežota savā rīcībā veikt pasākumus publiskas ēkas – Muzeja ieejas vārtu pienācīgu uzturēšanu, kas jau pārņemšanas brīdī bija sliktā tehniskā stāvoklī.




     Ņemot vērā minēto,  zemes vienība (zemes vienības kadastra apzīmējums  01000570233) ir nepieciešama vienotā arhitektoniskā ansambļa - valsts nozīmes arhitektūras pieminekļa “Dzīvojamā ēka, tagad muzejs” (valsts aizsardzības Nr. 8107) un valsts nozīmes vēsturiska notikuma vietas “Režisora Eduarda Smiļģa dzīves vieta (muzejs)” (valsts aizsardzības Nr. 84) un tās atrodas reģiona nozīmes pilsētbūvniecības pieminekļa “Pārdaugavas apbūves fragments” (valsts aizsardzības Nr. 7443) teritorijā,  tās saglabājamas valsts īpašumā valsts pārvaldes funkcijas īstenošanai kultūras nozarē.
Ievērojot iepriekšminēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000570233) platībā 0,0460 ha bez adreses, Rīgā un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētās zemes vienības piekrīt valstij.



6. Zemes vienība (zemes vienības kadastra apzīmējums 0100 057 0232) 0,0096 ha platībā, kas ietilpst nekustamā īpašuma (nekustamā īpašuma kadastra Nr. 0100 057 0241) bez adreses, Rīgā, sastāvā.
NĪVKIS nekustamajam īpašumam (nekustamā īpašuma kadastra Nr. 01000570241) noteiktas šādas kadastrālās vērtības:
1) 23.12.2025. fiskālā kadastrālā vērtība 53 euro apmērā;
2) 01.01.2025. universālā kadastrālā vērtība 100 euro apmērā.
Saskaņā ar NĪVKIS datiem zemes vienības (zemes vienības kadastra apzīmējums 01000570232) lietošanas mērķis ir dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods – 0501; 0,0096 ha platībā, zemes vienības lietošanas veids – zemes zem ceļiem platība:– 0,0096 ha.
Zemes vienības (zemes vienības kadastra apzīmējums 0100 057 0232) statuss –  rezerves zemes fonds. 
Atbilstoši NĪVKIS datiem zemes vienībai (zemes vienības kadastra apzīmējums 0100 057 0232) reģistrēti šādi apgrūtinājumi:
būvniecības ierobežojumu teritorija, kas noteikta teritorijas attīstības plānošanas dokumentā – 0,0096 ha;
ekspluatācijas aizsargjoslas teritorija ap ūdensvadu, kas atrodas dziļāk par 2 metriem – 0,0067 ha;
vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,0096 ha;
navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0096 ha;
ekspluatācijas aizsargjoslas teritorija gar pašteces kanalizācijas vadu – 0,0030 ha;
ekspluatācijas aizsargjoslas teritorija gar elektrisko tīklu kabeļu līniju – 0,0017 ha;
reģiona nozīmes pilsētbūvniecības piemineklis – 0,0096 ha.
Ar minēto zemes vienību faktiski dabā saistīts NĪVKIS datos un zemesgrāmatā nereģistrēts žogs.
Saskaņā ar Nacionālā kultūras mantojuma pārvaldes 28.11.2024. vēstulē Nr.14.1-03/6366 norādīto, ēka Rīgā, Eduarda Smiļģa ielā 37 (kadastra apzīmējums 0100 057 0063 001; turpmāk - Ēka) ir valsts nozīmes arhitektūras piemineklis “Dzīvojamā ēka, tagad muzejs” (valsts aizsardzības Nr. 8107) un valsts nozīmes vēsturiska notikuma vieta “Režisora Eduarda Smiļģa dzīves vieta (muzejs)” (valsts aizsardzības Nr. 84), tā atrodas reģiona nozīmes pilsētbūvniecības pieminekļa “Pārdaugavas apbūves fragments” (valsts aizsardzības Nr. 7443) teritorijā. Minētajā vēstulē Nacionālā kultūras mantojuma pārvalde informē, ka ēkas eksterjers, tās tuvākā apkārtne un galvenie ieejas vārti arhitekta Ernesta Štālberga mērķtiecīgā iecerē viennozīmīgi veidoti kā vienots arhitektonisks ansamblis.
Rīgas valstspilsētas pašvaldības Īpašuma departaments 07.01.2025. vēstulē Nr.DI-25-25-nd un atkārtoti 27.03.2025. vēstulē Nr.DI-25-600-nd norāda, ka pamatojoties uz tās rīcībā esošo Rīgas valstspilsētas pašvaldības Pilsētas attīstības departamenta (turpmāk – Pilsētas attīstības departaments) 25.11.2024. vēstuli Nr.DA-24-32488-nd, un Nacionālā kultūras mantojuma pārvaldes (turpmāk – Pārvalde) 28.11.2024. vēstuli Nr. 14.1-03/6366 (reģistrēta 29.11.2024. ar Nr. DI-24-2189-sd), secināms, ka žogs, kas atrodas gar Eduarda Smiļģa ielu, Rīgā, uz zemes vienības ar kadastra apzīmējumu 0100 057 0232, viennozīmīgi ir uzskatāms par vienotu arhitektonisku ansambli kopā ar muzeja ēku Eduarda Smiļģa ielā 37, Rīgā (kadastra apzīmējums 0100 057 0063 001), vienlaikus norādot, ka tikai visa žoga apsaimniekošana un uzturēšana vienotā atbildībā var reprezentēt sabiedrībai svarīgu, vienotu muzeja ēkas ar lietojuma teritoriju, kas atrodas gar Eduarda Smiļģa ielu, Rīgā, uz zemes vienības ar kadastra apzīmējumu 0100 057 0232 kultūrvēsturisko vērtību. Minētajās vēstulēs Rīgas valstspilsētas pašvaldības Īpašuma departaments uztur viedokli par rezerves zemes fondā iekļautās zemes vienības ar kadastra apzīmējumu 01000570232 piekritību valstij un lūdz pēc iespējas ātrāk virzīt attiecīgu Ministru kabineta rīkojumu.
Latvijas Kultūras akadēmija, kura apsaimnieko un lieto nekustamos īpašumus (nekustamo īpašumu kadastra Nr. 01000570064 un Nr. 01005570047) – attiecīgi Eduarda Smiļģa ielā 37, Rīgā un Eduarda Smiļģa ielā 39, Rīgā, 28.02.2025. vēstulē Nr.1.0.-3.2/3 lūdz valsts akciju sabiedrībai “Valsts nekustamie īpašumi” veikt nepieciešamās darbības, lai nekustamo īpašumu, kurš dabā iekļaujas Eduarda Smiļģa teātra muzeja kompleksā (turpmāk – Muzejs), proti, rezerves zemes fondā esošās zemes vienības ar kadastra apzīmējumu 0100 057 0232 (platībā 0,0096 ha), uz kuras atrodas inženiertehniskā lineārā būve žogs, pārņemtu valsts pārziņā un nodrošinātu valsts nozīmes arhitektūras pieminekļa “Dzīvojamā ēka, tagad muzejs” (valsts aizsardzības Nr. 8107) sastāva pienācīgu saglabāšanu. Minētajā vēstulē Latvijas Kultūras akadēmija norāda, ka situācijā, kad nav nostiprinātas īpašuma tiesības vai nav nodots apsaimniekošanā vai lietošanā viss Muzeja komplekss Eduarda Smiļģa iela 37/39, Rīgā, tai skaitā žogs, Latvijas Kultūras akadēmija ir ierobežota savā rīcībā veikt pasākumus publiskas ēkas – Muzeja ieejas vārtu pienācīgu uzturēšanu, kas jau pārņemšanas brīdī bija sliktā tehniskā stāvoklī.
     Ņemot vērā minēto,  zemes vienība (zemes vienības kadastra apzīmējums  01000570232) ir nepieciešama vienotā arhitektoniskā ansambļa - valsts nozīmes arhitektūras pieminekļa “Dzīvojamā ēka, tagad muzejs” (valsts aizsardzības Nr. 8107) un valsts nozīmes vēsturiska notikuma vietas “Režisora Eduarda Smiļģa dzīves vieta (muzejs)” (valsts aizsardzības Nr. 84) un tās atrodas reģiona nozīmes pilsētbūvniecības pieminekļa “Pārdaugavas apbūves fragments” (valsts aizsardzības Nr. 7443) teritorijā,  tās saglabājamas valsts īpašumā valsts pārvaldes funkcijas īstenošanai kultūras nozarē.
Ievērojot iepriekšminēto  un to, ka zemes reforma konkrētajā administratīvajā teritorijā ir pabeigta, un to, ka nepastāv strīds ar citām ministrijām un pašvaldību par zemes vienību (zemes vienības kadastra apzīmējums 01000570232) platībā 0,0096 ha bez adreses, Rīgā un, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu minētās zemes vienības piekrīt valstij.
Risinājuma apraksts
Rīkojuma projektā iekļauto zemes vienību platības norādītas atbilstoši NĪVKIS pieejamajai informācijai. Veicot zemes vienību kadastrālo uzmērīšanu, zemes vienību  platības var tikt precizētas.
Pēc rīkojuma projekta pieņemšanas valsts akciju sabiedrība “Valsts nekustamie īpašumi” veiks zemes vienību reģistrēšanu zemesgrāmatā uz valsts vārda Finanšu ministrijas personā, pamatojoties uz normatīvajiem aktiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.
Saskaņā ar valsts akciju sabiedrības “Valsts nekustamie īpašumi” un Finanšu ministrijas 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, valsts akciju sabiedrība “Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošā nekustamā īpašuma īpašumtiesību nostiprināšanu zemesgrāmatā uz valsts vārda Finanšu ministrijas personā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

